Rasende Bakke fikk se Samuelsen sikre Odd-seier
Det måtte en omdiskutert straffesituasjon til for at Odd skulle sikre seieren på Fosshaugane. Hannu Patronen taklet Bentley ureglementert mente dommer Martin Lundby. Patronen var først på ballen, men straffe ble det. – Bentley mente det var straffe. Jeg så ikke situasjonen godt nok til å si sikkert, sier Samuelsen til VG. Les også: Agent Tore Pedersen hevder Deila gikk frivillig Han fintet keeper Mathias Dyngeland til høyre og satte ballen til venstre, dermed 0-1 i 53. minutt. Det ble seiersmålet. VG FULGTE KAMPEN LIVE HERSogndal-trener Eirik Bakke var rasende etter kampen. – Helt uforståelig i mine øyne. Det gikk vel 20 sekunder før han blåste også. Jeg er veldig skuffet på vegne av de gutta som sitter i garderoben og jobber ræva av seg for å få poeng i en kamp som dette her. Og det er ikke første gang det skjer en liten klubb som vår, sier Bakke til TV 2. Og fortsetter: – Jeg er bare målløs nok en gang for at situasjoner går i mot oss. Jeg er skuffet nok en gang, og det er ikke på grunn av gutta, men andre som avgjør det. Sogndal var imidlertid heldige da dommeren valgte å annullere Olivier Occeans heading i mål etter corner før pause. Dommeren markerte for holding i feltet, uten at det var så lett å se hva som ble gjort galt på TV-bildene. Slik sett var det ikke urettferdig at Odd sikret tre poeng. Odd-trener Dag-Eilev Fagermo mente straffediskusjonen er feil fokus, – Vi fikk en feilaktig annullering før pause, og var klart best. Er det noe jeg er misfornøyd med, er det at vi ikke scoret tre, sier treneren. Les også: Semb mener han burde fått spillt mer i MoldeI forrige runde slo Odd-målvakt Sondre Rossbach rekorden til Mande Sayouba fra 2015-sesongen om flest mulig minutter (589) uten baklengs i en Tippeliga-kamp. I løpet av kveldens kamp tok han også toppserierekorden til Erik Johannessen på 672 minutter. Den eneste som gjenstår nå er Viking-målvaktens 626 minutter fra sesongstart i 1974 uten baklengs. Hvis Rossbach holder buret rent mot Lillestrøm på søndag har han stengt målet i 630 minutter fra starten av årets sesong. – Absolutt ikke bare min fortjeneste. Det er fem mann bak der som er veldig solide. Det bør stå Odd på den rekorden. Vi er et sterkt kollektiv, sier Rossbach til VG. – Men det er ikke galt for meg å ta denne rekorden, sier 20-åringen. Mahatma Otoo kunne satt en stopper for rekordforsøket fire minutter før slutt, men headet over. På overtid reddet Rossbach et knallhardt frispark fra rundt 30 meter fra Kristian Fardal Opseth. Odd-trener Fagermo mener Rossbach har tatt nye steg denne sesongen. – Han gjør langt færre juniorfeil og er mer solid enn før. Men det er laget som gjør at vi ikke har sluppet inn mål, måten vi angriper på. Når vi har ballen, klarer ikke motstanderen å score, sier Fagermo til VG. – Det er gøy at vi er så bunnsolide. Jeg hadde ikke ventet at vi ikke skulle slippe inn mål. På spørsmål om hva dette laget kan utrette utover i sesongen, svarer han: – Målet er å ta medalje. Nå har vi fått en veldig god start. Det er bra, for det er vanskelig å ta inn poeng utover i sesongen for den som kommer bak. Les også: Sogndal i sorg – Svein Bakke er dødFagermo valgte Lars-Kristian Eriksen i Espens Ruuds karantenefravær. Høyrebacken har vært meget god i sesonginnledningen for telemarkingene, men Eriksen klarte seg godt i posisjonen han tidligere har bekledd i mange sesonger. Sogndal-trener Eirik Bakke satte inn Eirik Birkelund som erstatter for Babacarr Sarr som var ute med karantene etter utvisningen i Drammen sist serierunde. Lars Christian Kjemhus erstattet en småskadet Ola Amund Sveen på venstrekanten. De to bergenserne har fått lite tillit så langt, men nå fikk de sjansen, uten at de markerte seg veldig. Les også: Fagermo: – Det beste vi har vist i TippeligaenOdd var det klart førende laget før hvilen og hadde fortjent å gå til pause med ledelse. Jone Samuelsen hadde tre store sjanser til å score. Først skjøt han hardt med venstrefoten rett over krysset da fem minutter var spilt. Etter halvtimen smalt det igjen fra siddisen, som plasserte ballen i stolpen fra 20 meter. Minuttet før pause fikk Samuelsen stå alene i feltet og brenne til med venstra, men utenfor. Sogndal hadde lite å by på foran mål, et par situasjoner der publikum ropte på straffe var det som var av betydning, men det så ut til å være lite å si på at dommeren lot være å dømme både da Koomson og Ramsland gikk over ende. Les også: Fagermo: – Nå ser han hvor viktig og lurt det er å være i Odd
(Sogndal-Odd 0-1) Jone Samuelsen avgjorde på en tvilsom straffe da Odd spilte sin sjette kamp uten baklengs. Nå leder telemarkingene Tippeligaen.